《神根協定》(德文：Schengener Abkommen；法文：Convention de Schengen；荷蘭文：Verdrag van Schengen)，亦叫做《神根協議》、或者《神根公約》，講普通話啲人通常都會叫申根，最早喺1985年6月14號由五個歐洲國家（聯邦德國、法國、荷蘭、比利時、盧森堡）喺盧森堡嘅一個小鎮神根（Schengen）簽署。該公約喺1995年7月正式全面生效。神根公約啲成員國又叫「神根國家」或者「神根公約國」，成員國嘅整體又叫做「神根區」。